b"\n_START_ARTICLE_\nLiu Xiang\n_START_PARAGRAPH_\nLiu Xiang (f\xc3\xb8dt 13. juli 1983 i Shanghai, Kina) er en kinesisk atletikud\xc3\xb8ver (h\xc3\xa6kkel\xc3\xb8ber), der gennem sin karriere har vundet adskillige medaljer i b\xc3\xa5de VM- og OL-sammenh\xc3\xa6ng. Hans foretrukne disciplin er 110 meter h\xc3\xa6k, hvor han op gennem 2000'erne har v\xc3\xa6ret en s\xc3\xa6rdeles dominerende figur.\n_START_SECTION_\nResultater\n_START_PARAGRAPH_\nLiu st\xc3\xa5r noteret for b\xc3\xa5de OL- og VM-guld, der blev vundet ved henholdsvis OL i Athen 2004, og VM i Osaka 2007. I VM-sammenh\xc3\xa6ng har han desuden vundet b\xc3\xa5de en s\xc3\xb8lv- og bronzemedalje. Alle medaljerne er vundet i 110 meter h\xc3\xa6k, hvor han desuden den 27. august 2004 satte en verdensrekord, der stod i n\xc3\xa6sten fire \xc3\xa5r."